ครม. อนุมัติเปิดจุดผ่านแดนถาวรสะพานมิตรภาพไทย-เมียนมา ข้ามแม่น้ำเมย-ตองยิน วันที่ 30 ตุลาคม 2562
ครม. อนุมัติเปิดจุดผ่านแดนถาวรสะพานมิตรภาพไทย-เมียนมา ข้ามแม่น้ำเมย-ตองยิน แห่งที่ 2 ในวันที่ 30 ตุลาคม 2562นางสาวรัชดา ธนาดิเรก รองโฆษกประจำสำนักนายกรัฐมนตรี แถลงว่า ที่ประชุม ครม.อนุมัติเปิดจุดผ่านแดนถาวรสะพานมิตรภาพไทย-เมียนมา ข้ามแม่น้ำเมย/ตองยิน แห่งที่ 2 อำเภอแม่สอด จังหวัดตาก เพื่อรองรับการขยายตัวและเชื่อมโยงด้านการค้า การลงทุนและการท่องเที่ยวในอนุภูมิภาคลุ่มน้ำโขง อำนวยความสะดวกในการคมนาคมขนส่งตามแนวระเบียงเศรษฐกิจตะวันออก-ตะวันตก ส่งเสริมอำเภอแม่สอด – เมืองเมียวดี ให้เป็นเมืองเศรษฐกิจชั้นนำของภูมิภาค และลดปัญหารการจราจรของสะพานมิตรภาพไทย-เมียนมา แห่งที่ 1 โดยกำหนดเปิดใช้สะพานอย่างเป็นทางการในวันที่ 30 ตุลาคม 2562 และมอบหมายให้รัฐมนตรีว่าการกระทรวงคมนาคม เป็นประธานในพิธีเปิด